Document ID: /roh_data/filtered/swiss_laws_in_ROHinterleaved.jsonl.gz/4909

This text was translated from EN into Rumantsch Grischun.

The National Council and the Council of States shall convene regularly for ordinary sessions. Either council may decide to convene special sessions if the ordinary sessions are not sufficient to deal with the volume of business. One quarter of the members of a council or of the Federal Council may request that the councils or the United Federal Assembly be convened for an extraordinary session to deal with the following items of business:a. drafts by the Federal Council or of a Federal Assembly committee of a Federal Assembly enactment;b. identical motions that have been submitted in both chambers;c. elections;d. declarations by the Federal Council or identical drafts submitted in both chambers for declarations by the National Council and des Council of States. The extraordinary session shall be held immediately if:a. the Federal Council has issued or amended an ordinance based on Article 184 paragraph 3 or 185 paragraph 3 of the Federal Constitution or on a statutory authorisation to deal with a crisis in accordance with Annex 2;b. the draft for an ordinance or for a simple federal decree under Article 173 paragraph 1 letter c of the Federal Constitution or for an urgent federal act under Article 165 of the Federal Constitution is pending; c. the postponement or early termination of the session has been decided in accordance with Article 33a. An ordinary or an extraordinary session is normally held in both chambers in the same calendar week. Amended by No I of the FA of 21 June 2013 (Improvements in the Organisation and Procedures of Parliament), in force since 25 Nov. 2013  (AS 2013 3687; BBl 2011 6793, 6829). Inserted by No I of the FA of 17 March 2023 (Improvements in the Organisation and Procedures of Parliament, Especially in Crisis Situations), in force since 4 Dec. 2023 (AS 2023 483; BBl 2022 301, 433). Inserted by No I of the FA of 21 June 2013 (Improvements in the Organisation and Procedures of Parliament), in force since 25 Nov. 2013 (AS 2013 3687; BBl 2011 6793, 6829).

Il Cussegl naziunal ed il Cussegl dals chantuns sa radunan regularmain a sessiuns ordinarias. Mintga chombra po decider da sa radunar a sessiuns extraordinarias, sche las sessiuns ordinarias na bastan betg per tractar tut las fatschentas. In quart dals commembers d’ina chombra u il Cussegl federal pon pretender che las chombras u l’Assamblea federala plenara vegnian convocadas ad ina sessiun extraordinaria per tractar ils suandants objects:a. sbozs dal Cussegl federal u d’ina cumissiun da l’Assamblea federala per decrets da l’Assamblea federala;b. moziuns da cuntegn identic inoltradas en tuttas duas chombras;c. elecziuns;d. decleraziuns dal Cussegl federal u sbozs da decleraziun dal Cussegl naziunal e dal Cussegl dals chantuns da cuntegn identic inoltrads en tuttas duas chombras. La sessiun extraordinaria ha lieu immediatamain, sche:a. il Cussegl federal ha decretà u midà in’ordinaziun che sa basa sin l’artitgel 184 alinea 3 u 185 alinea 3 da la Constituziun federala u sin in’autorisaziun legala per dumagnar ina crisa tenor l’agiunta 2;b. il sboz d’ina ordinaziun u d’in conclus federal simpel tenor l’artitgel 173 alinea 1 litera c da la Constituziun federala u d’ina lescha federala urgenta tenor l’artitgel 165 da la Constituziun federala daventa pendent; c. igl è vegnì concludì da spustar u da terminar anticipadamain la sessiun tenor l’artitgel 33a. Ad ina sessiun ordinaria u extraordinaria sa radunan tuttas duas chombras per regla durant las medemas emnas dal chalender. Versiun tenor la cifra I da la LF dals 21 da zer. 2013 (meglieraziuns da l’organisaziun e da las proceduras dal parlament), en vigur dapi ils 25 da nov. 2013 (AS 2013 3687; BBl 2011 6793, 6829). Integrà tras la cifra I da la LF dals 17 da mars 2023 (meglieraziuns dal funcziunament dal Parlament, en spezial en situaziuns da crisa), en vigur dapi ils 4 da dec. 2023 (AS 2023 483; BBl 2022 301, 433). Integrà tras la cifra I da la LF dals 21 da zer. 2013 (meglieraziuns da l’organisaziun e da las proceduras dal parlament), en vigur dapi ils 25 da nov. 2013 (AS 2013 3687; BBl 2011 6793, 6829).